Na osnovu člana 17. Zakona o Vijeću ministara Bosne i Hercegovine ("Službeni glasnik BiH", br. 30/03, 42/03, 81/06, 76/07, 81/07, 94/07 i 24/08), a u vezi sa članom 1. stav (2) tačka 3.3 Odluke o usvajanju Politike sektora emitiranja u Bosni i Hercegovini ("Službeni glasnik BiH", broj 18/07), Strategijom prelaska sa analogne na digitalnu zemaljsku radiodifuziju u frekvencijskim opsezima 174-230 MHz i 470-862 MHz u Bosni i Hercegovini ("Službeni glasnik BiH", br. 59/09, 51/12 i 6/17) i Odlukom o uvrštavanju Projekta digitalizacije Javnih radiotelevizijskih servisa Bosne i Hercegovine u Program višegodišnjih kapitalnih ulaganja za period 2011-2014. godine ("Službeni glasnik BiH", br. 92/11 i 99/13), na prijedlog Ministarstva komunikacija i prometa Bosne i Hercegovine, Vijeće ministara Bosne i Hercegovine na 151. sjednici, održanoj 1. augusta 2018. godine, donijelo je

**ODLUKU**

**O USVAJANJU PROJEKTA SEKUNDARNE EMISIONE MREŽE, DIGITALNOG ZEMALJSKOG EMITIRANJA - DVB-T2 - treća faza**

**Član 1.**
**(Predmet Odluke)**

Ovom Odlukom usvaja se Projekat sekundarne emisione mreže, digitalnog zemaljskog emitiranja - DVB-T2- treća faza (dalje u tekstu: Projekat).

**Član 2.**
**(Sastavni dio Odluke i objava Projekta)**

Projekat iz člana 1. ove Odluke čini njen dio i objavit će se na internetskoj stranici Ministarstva komunikacija i prometa Bosne i Hercegovine.

**Član 3.**
**(Praćenje realizacije Projekta)**

Za realiziranje ove Odluke zadužuju se Ministarstvo komunikacija i prometa Bosne i Hercegovine i Javni radiotelevizijski servisi Bosne i Hercegovine.

**Član 4.**
**(Stupanje na snagu)**

Ova Odluka stupa na snagu danom donošenja i objavljuje se u "Službenom glasniku BiH".

VM broj 147/18
1. augusta 2018. godine
Sarajevo

Predsjedavajući
Vijeća ministara BiH
Dr. **Denis Zvizdić**, s. r.